Diari Oficial de la Generalitat Valenciana


Sumari del DOGV 4683, del 03-02-2004 (2004/821)

RESOLUCIÓ de 20 de gener de 2004, de la Direcció General d'Administració Autonòmica, per la qual es convoca el concurs general de trasllats número 03/2004, per a la provisió de llocs de treball de naturalesa funcionarial, sector administració especial, grup C, amb el requisit d'agent mediambiental, de la Conselleria de Territori i Habitatge.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4683

Data del DOGV
:   03-02-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/821


Data del document
:   20-01-2004

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * vigilància del medi ambient
    * personal de serveis
    * concurs administratiu
    * administració regional
    * ecologia

RESOLUCIÓ de 20 de gener de 2004, de la Direcció General d'Administració Autonòmica, per la qual es convoca el concurs general de trasllats número 03/2004, per a la provisió de llocs de treball de naturalesa funcionarial, sector administració especial, grup C, amb el requisit d'agent mediambiental, de la Conselleria de Territori i Habitatge. [2004/M821]
  
Actualment hi ha, en l'administració del Govern Valencià, determinats llocs de treball de naturalesa funcionarial, sector administració especial, grup C, amb el requisit d'agent mediambiental, de la Conselleria de Territori i Habitatge, i de provisió per concurs, inclosos en les relacions de llocs de treball vigents aprovades per Resolució d'esta Direcció General de 2 de maig de 2003 (DOGV núm. 4.498, de 13 de maig de 2003), que es troben vacants o proveïts de forma interina o provisional. Per tant, han de ser objecte de concurs per a la seua provisió ordinària i amb caràcter de destinació definitiva, entre funcionaris que reunisquen els requisits exigits i obtinguen la puntuació necessària.
  
Esta resolució es dicta de conformitat amb el que disposen els articles 9.1, 20, i concordants del Text Refós de la vigent Llei de la Funció Pública Valenciana; els articles 18 a 25 del Reglament de Selecció, Provisió de Llocs de Treball i Carrera Administrativa, aprovat pel Decret 33/1999 de 9 de març, del Govern Valencià, i l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.
  
Per tant, i en ús de les competències que m'atribuïx l'article 16 del Decret 113/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Primer
  
Conforme al que preveuen els articles 9.1 I 20.1.a) del Text Refós de la Llei de la Funció Pública Valenciana es convoca concurs per a la provisió dels llocs de treball de naturalesa funcionarial, sector administració especial, grup C, amb el requisit d'agent mediambiental, que es relacionen en l'annex III de la present resolució, el qual es desenvoluparà d'acord amb les següents bases:
  
Primera. Participants
  
Els qui concursen han d'estar en possessió dels requisits exigits en la classificació dels llocs de treball que sol·liciten i mantindre durant tot el procés fins al dia de la presa de possessió.
  
La participació en el concurs pot tindre caràcter voluntari o forçós:
  
A) Poden participar amb caràcter voluntari:
  
Els funcionaris de carrera del grup C, sector administració especial, agents mediambientals, de l'administració del Govern Valencià.
  
El personal amb destinació definitiva haurà d'haver romàs un mínim de dos anys en el seu lloc de treball, excepte en els supòsits assenyalats en l'apartat 6 de l'article 20 de la Llei de la Funció Pública Valenciana.
  
El personal en excedència voluntària per interés particular, haurà d'haver romàs un mínim de dos anys en tal situació, d'acord amb el que disposa l'apartat 1.B) de l'article 37 de la Llei de la Funció Pública Valenciana.
  
B) Amb caràcter forçós. Estan obligats a participar en este concurs:
  
1) Els funcionaris de carrera del grup C, sector administració especial, agents mediambientals, de l'administració del Govern Valencià, en situació d'excedència forçosa i els suspensos que hagen complit el període de suspensió.
  
2) Els funcionaris de carrera del mateix grup i sector a què es referix l'apartat anterior i que estiguen adscrits amb destinació provisional a algun dels llocs convocats. En el cas que este personal no obtinga cap lloc en la present convocatòria, quedarà sense destinació i a disposició de la Subsecretaria de la Conselleria en què prestava servicis.
  
El personal a què fa referència este apartat B.1) que no participe en el present concurs, serà declarat excedent voluntari.
  
Segona. Presentació de sol·licituds
  
Els concursants presentaran la seua sol·licitud de participació i la seua sol·licitud de destinació, d'acord amb els models que es facilitaran a les oficines públiques indicades en l'annex I, i es farà constar per orde de preferència els llocs que sol·liciten objecte d'esta convocatòria.
  
Les sol·licituds es presentaran en el termini de 20 dies hàbils comptats des del següent al de la publicació d'esta convocatòria en el Diari Oficial de la Generalitat Valenciana, al Registre General de Documents de la Conselleria de Justícia i Administracions Públiques, carrer de l'Historiador Chabàs número 2. 46188 València, als corresponents registres dels servicis centrals i territorials de les distintes conselleries o a les oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A la sol·licitud s'adjuntarà documentació justificativa dels mèrits que s'al·leguen, si no consten al Registre de Personal de la Direcció General d'Administració Autonòmica. S'entendran al·legats els mèrits que ja consten inscrits en dit registre i que hagen de valorar-se d'acord amb la convocatòria, sense necessitat d'aportar els documents corresponents.
  
Així mateix, en el mateix termini de presentació de sol·licituds, els concursants a llocs de treball de cap de zona i cap de comarca, adjuntaran amb caràcter preceptiu una memòria per a cadascun dels llocs sol·licitats, el contingut de la qual haurà d'adaptar-se al que disposa l'article 6, apartat D, de l'Orde de 20 de gener de 2000 del conseller de Justícia i Administracions Públiques, per la qual s'aproven els barems generals d'aplicació als concursos de mèrits, i al que s'indica en la base quarta d'esta Convocatòria.
  
Tercera. Llocs de treball que poden sol·licitar-se
  
A) El personal participant amb caràcter voluntari podrà sol·licitar, per orde de preferència, els llocs de treball relacionats en l'annex III de la present convocatòria per als quals complisca els requisits exigits.
  
B) El personal participant amb caràcter forçós, citat en la base primera apartat B.1, haurà de sol·licitar, per orde de preferència, tots els llocs de treball relacionats en l'annex II de la present convocatòria, per als quals complisca els requisits exigits.
  
C) El personal participant amb caràcter forçós citat en la base primera apartat B.2, haurà de sol·licitar, almenys, el lloc de treball que ocupa.
  
Quarta. Barem de mèrits
  
La valoració de mèrits en este concurs s'efectuarà de conformitat amb l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.
  
A) Antiguitat: i grau
  
1) Antiguitat: es valorarà a raó de 0,05 punts per cada mes complet de servicis en actiu en les distintes administracions públiques, fins a un màxim de 9 punts. A estos efectes, també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'Administració Pública.
  
2) Grau: el grau personal consolidat pels aspirants es valorarà en la forma següent:
  
a) Grau consolidat inferior al lloc sol·licitat: 1 punt
  
b) Grau consolidat igual o superior al lloc sol·licitat: 2 punts
  
La puntuació màxima possible a obtindre en el present apartat serà, en conseqüència, d'11 punts.
  
B) Formació:
  
1) Titulació acadèmica:
  
Per qualsevol títol acadèmic oficial d'igual o superior nivell a l'exigit per a l'acompliment del lloc de treball a proveir, llevat del que calga per a l'accés al lloc: 1,5 punts per títol, fins a un màxim de 3. Només es puntuarà el títol o títols de major nivell, i s'hi entendran compreses aquelles altres titulacions necessàriament prèvies per a l'obtenció del nivell superior. En el cas que el lloc es trobe adscrit a dos grups de titulació, es considera com a exigida la titulació corresponent al grup superior.
  
2) Cursos de formació i perfeccionament: es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts i d'acord amb la següent escala:
  
a) De 100 o més hores: 2,00 punts
  
b) De 75 o més hores: 1,50 punts
  
c) De 50 o més hores: 1,00 punts
  
d) De 25 o més hores: 0,50 punts
  
e) De 15 o més hores: 0,20 punts
  
Seran puntuables per este apartat els cursos que acredite el personal transferit de l'Inem, sempre que es troben inclosos en el Pla Nacional de Formació del mencionat organisme, de l'any respectiu.
  
En cap cas no es puntuaran en el present subapartat ni en l'anterior els cursos de valencià i d'idiomes ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
Així mateix, i en el supòsit de cursos impartits, estos es valoraran per una sola vegada, i no seran susceptibles de ser valorades successives edicions d'un mateix curs.
  
3) Valencià: el coneixement del valencià es valorarà fins a un màxim de 3 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià d'acord amb la següent escala:
  
a) Coneixement oral: 0,75 punts.
  
b) Grau elemental: 1 punt.
  
c) Grau mitjà: 2 punts.
  
d) Grau superior: 3 punts.
  
La valoració del coneixement del valencià s'efectuarà puntuant exclusivament el nivell més alt obtingut, i sempre que no constituïsca un requisit del lloc degudament establit en la convocatòria, i es valoraran exclusivament en este últim cas la disposició de nivells ?entesos com a cursos complets superats- superiors a l'exigit, a raó d'1 punt per nivell.
  
4) Idiomes comunitaris, fins a un màxim de 2 punts, a raó de 0,40 punts per curs o la seua equivalència si es tracta de cicles de l'Escola Oficial d'Idiomes, així com 0,40 punts per cada 12 crèdits d'idioma comunitari, corresponent a títol oficial expedit per la universitat, de llicenciatura en les distintes filologies, o de mestre: especialitat de llengua estrangera, sempre que no es tracte del títol que va servir per a pertànyer al respectiu grup de titulació, i que no haja sigut objecte de valoració per l'apartat de formació.
  
La puntuació màxima possible a obtindre en el present apartat B serà, en conseqüència, d'11 punts.
  
C) Mèrits específics: experiència.
  
L'experiència com a funcionari de carrera en l'exercici de llocs de treball del mateix grup, naturalesa i sector, i de nivell de complement de destinació igual o superior al del lloc a què es concursa, es valorarà a raó de 0,10 punts per mes complet fins a un màxim de 3 punts. Als exclusius efectes del que disposa este apartat, s'entendrà que el personal participant i tots els llocs de treball la naturalesa i classificació dels quals, si és procedent, s'haja vist modificada en virtut de processos legals d'adaptació o plans d'ocupació, han tingut sempre la naturalesa jurídica i classificació que tinguen en l'actualitat.
  
La puntuació màxima possible en el present apartat C) serà, en conseqüència, de 3 punts
  
D) Entrevista:
  
L'entrevista tindrà caràcter preceptiu per als llocs de treball de cap de zona i cap de comarca i versarà sobre el contingut d'una memòria elaborada d'acord amb el que indica l'article 6é) apartat D) de l'Orde de 20 de gener de 2000, per la qual s'aproven els barems generals d'aplicació als concursos de mèrits, i l'extensió màxima dels quals no podrà excedir de 10 folis. Les funcions assignades a cada lloc de treball d'acord amb la seua classificació, s'arrepleguen en l'annex II d'esta convocatòria. La no-presència del participant en l'entrevista suposarà la seua exclusió del lloc a què es referisca.
  
El resultat de l'entrevista es valorarà amb un màxim de 3 punts.
  
La puntuació màxima possible a obtindre per tots els apartats serà de 25 punts per als llocs d'agent mediambiental, i de 28 punts per als llocs de cap de zona i cap de comarca.
  
En cas d'empat s'adjudicarà el lloc al concursant que haja obtingut major puntuació en l'apartat de formació; si dita puntuació és també igual, es considerarà l'obtinguda per antiguitat i grau; i finalment els mèrits específics. Si persistix l'empat, s'adjudicarà per sorteig.
  
Cinquena. Puntuació mínima
  
Per a l'adjudicació de les vacants caldrà necessari que les persones aspirants aconseguisquen la puntuació mínima de 2,5 punts.
  
Sisena. Valoració dels mèrits
  
Únicament es tindran en compte els mèrits al·legats i obtinguts, o en condicions d'obtindre's, en la data en què finalitze el termini de presentació d'instàncies per a participar en este concurs.
  
Els mèrits seran valorats per una comissió de valoració, la composició de la qual s'indica en l'apartat segon de la present resolució.
  
Setena. Adjudicació de destinacions
  
L'adjudicació de destinacions es farà segons l'orde de la puntuació que s'haguera obtingut per aplicació del barem assenyalat en la base quarta d'esta convocatòria.
  
La comissió de valoració, immediatament abans de redactar la proposta de resolució, posarà de manifest a les persones interessades les puntuacions assignades en les distintes fases de valoració del concurs, així com els llocs adjudicats, per mitjà de la seua publicació al tauler d'anuncis dels servicis centrals de la Conselleria de Justícia i Administracions Públiques, al carrer del Miquelet, número 5, de València, i als taulers d'anuncis de les direccions territorials de dita Conselleria a Alacant (c/ Doctor Gadea, núm. 10, 2a) i a Castelló (c/ Major núm. 78), així com en la pàgina web d'esta Direcció General: http://www.cjap.gva.es/ (apartat centres directius: Direcció General d'Administració Autonòmica/Enllaços/Provisió de Llocs).
  
En l'anunci corresponent es concedirà un termini de 10 dies hàbils, a comptar del següent al de la seua exposició, perquè les persones interessades puguen al·legar i, si és procedent, justificar el que estimen pertinent davant de la comissió de valoració.
  
Una vegada redactada per la comissió de valoració la proposta de resolució, amb les al·legacions i justificacions presentades, tant si hagueren sigut estimades com desestimades, serà elevada a la Direcció General d'Administració Autonòmica.
  
Vuitena. Resolució del concurs
  
El present concurs serà resolt per la Direcció General d'Administració Autonòmica de la Conselleria de Justícia i Administracions Públiques, en un termini no superior a 6 mesos, comptats des de l'endemà a la data de finalització del termini de presentació d'instàncies.
  
Novena. Desistiment, renúncia i sol·licitud condicionada
  
1) Desistiment: els concursants voluntaris podran desistir de la seua petició dins del termini de presentació d'instàncies. Transcorregut el termini indicat, no s'acceptarà cap desistiment, per la qual cosa les persones participants en el concurs queden vinculades a les seues sol·licituds i al resultat del concurs; sense perjuí del que s'indica en l'apartat 3 d'esta mateixa base.
  
2) Irrenunciabilitat: no tindrà cap efecte la renúncia de destinació adjudicada en este concurs, llevat que amb anterioritat a la finalització del termini de presa de possessió, excloses les eventuals pròrrogues reglamentàriament previstes, les persones interessades obtingueren una altra destinació per resolució d'una altra convocatòria concurrent, tant de concurs com de lliure designació; en este cas podran optar per una de les destinacions adjudicades, per mitjà d'escrit dirigit a la Direcció General d'Administració Autonòmica, dins del termini possessori. A estos efectes, s'entén per convocatòries concurrents, quan en la data de finalització del termini de presentació d'instàncies d'alguna, no s'ha publicat la resolució d'una altra.
  
3) Sol·licitud condicionada: d'acord amb el que preveu l'article 23.3 del Reglament de Selecció, Provisió de Llocs de Treball i Carrera Administrativa, aprovat per Decret 33/1999, de 9 de març, del Govern Valencià, per raons de convivència, que hauran de quedar acreditades en les actuacions, els que participen en el concurs, podran condicionar les seues respectives peticions de vacants d'este concurs per a un mateix municipi, al fet que obtinguen destinació en este concurs en el mateix municipi. En el supòsit d'unions de fet, la convivència haurà d'acreditar-se per mitjà de certificat de la inscripció en el Registre d'Unions de Fet de la Comunitat Valenciana o en qualsevol altre Registre Oficial d'Unions de Fet
  
Deu. Cessament i presa de possessió
  
En la resolució del concurs s'indicarà la data en què els qui hagen obtingut nova destinació i els qui ocupen lloc adjudicat en este concurs, hauran de cessar en el lloc que actualment exercisquen, així com la data de presa de possessió del lloc de treball adjudicat, sense perjuí de les excepcions previstes en l'article 25 del reglament abans referit, aprovat pel Decret 33/1999, del Govern Valencià.
  
Segon
  
La comissió d'avaluació del present concurs estarà composta pels següents membres:
  
Titulars:
  
President:
  
- Enrique Peris Navarro, cap del Servici de Contractació i Gestió Administrativa.
  
Vocals:
  
- Andrés Aznarte López, cap de brigada forestal de la Direcció Territorial de València.
  
- Benjamín Rodrigo Aleixandre, cap de Servici de Coordinació.
  
- Carmen Lanzuela Torán, cap de Servici d'Innovació de la Gestió Mediambiental.
  
- Javier Hermoso de Mena, cap de brigada forestal de la Direcció Territorial de València..
  
- Benedicto Torres Caballer, representant del sindicat CCOO-PV.
  
- Mª Angeles Mínguez Lujan, representant del sindicat UGT-FSP.
  
- Jorge Piquer Esteve, representant del sindicat STAPV-Iv.
  
- José García García, representant del sindicat CSI-CSIF.
  
- Un representant del sindicat IGEVA (no designat).
  
Vocal secretària:
  
Sonia Gadea Fabra, cap d'Àrea de Planificació.
  
Suplents:
  
President:
  
- Vicente Ramos Caplliure, cap de Servici d'Ordenació i Coordinació Administrativa.
  
Vocals:
  
- Emilio Laguna Lumbreras, cap de Secció de Protecció de Recursos Naturals.
  
- Amparo Ortiz Pavia, cap de Secció de Gestió Econòmica.
  
- Pilar Ara Lázaro, cap de Secció Estudis i Planificació Forestal.
  
- Emilio González López, cap de brigada forestal de la Direcció Territorial de València.
  
- Javier Merseguer Herráiz, representant del sindicat CCOO-PV.
  
- Blas Ortega Llavador, representant del sindicat UGT-FSP.
  
- Jaime Gallardo Pérez, representant del sindicat STAPV-Iv.
  
- Concepción Henares Gómez, representant del sindicat CSI-CSIF.
  
- Un representant del sindicat IGEVA (no designat).
  
Vocal secretària:
  
- Carmen de Rosa Torner, cap de l'Àrea d'Educació Ambiental.
  
La comissió d'avaluació podrà sol·licitar de la Direcció General d'Administració Autonòmica la designació d'experts que, en qualitat d'assessors, actuaran amb veu però sense vot.
  
El funcionament de la comissió d'avaluació s'ajustarà al que preveu el Reglament de Selecció, Provisió de Llocs de Treball i Carrera Administrativa del Personal, comprés en l'àmbit d'aplicació de la Llei de la Funció Pública Valenciana, aprovat pel Decret número 33/1999, de 9 de març, del Govern Valencià (DOGV núm. 3.477, de 20 d'abril) i al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
  
Tercer. Recursos
  
La present Resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar del dia següent al de la seua publicació. Alternativament, si no es recorre en reposició, pot interposar-se recurs contenciós administratiu davant del jutjat contenciós administratiu de la ciutat de València, en el termini de dos mesos a comptar del següent al de la publicació de la present Resolució.
  
València, 20 de gener de 2004.- El director general d'Administració Autonòmica: Enrique de Francisco Enciso.
  
ANNEX I
  
(Oficines públiques)
  
Alacant
  
- Direcció Territorial de la Conselleria de Territori i Habitatge.
  
Carrer Churruca, 29
  
03651 Alacant
  
Telèfon 519 48 66 54
  
- Direcció Territorial de la Conselleria de Justícia i Administracions Públiques.
  
Avinguda Doctor Gadea, núm. 10, 2n
  
03366 Alacant
  
Telèfon PROP 96/593 40 00/35743
  
FAX 965 93 5 378
  
Castelló
  
- Direcció Territorial de la Conselleria de Territori i Habitatge.
  
Avinguda Germans Bou, 47
  
12479 Castelló de la Plana
  
Telèfon 648 54 67 59
  
- Direcció Territorial de la Conselleria de Justícia i Administracions Públiques.
  
Carrer Major, núm. 78
  
12013 Castelló de la Plana
  
Telèfon 590 53 06 30
  
Telèfon PROP 964/35 80 00
  
Fax 964 35 80 66
  
València
  
- Servicis Centrals de la Conselleria de Territori i Habitatge.
  
Carrer Francisco Cubells, 7
  
46394 València
  
Telèfon 20 090 7 458
  
- Direcció Territorial de la Conselleria de Territori i Habitatge.
  
Carrer Gregorio Gea, 27
  
46711 València
  
Telèfon 59 290 82 69
  
- Registre General de la Conselleria de Justícia i Administracions Públiques.
  
Carrer Historiador Chabàs, núm. 2
  
46487 València
  
Telèfon PROP 96 386 60 00
  
- Oficina PROP
  
C/ Miquelet núm. 5
  
46394 València
  
Telèfon PROP 96 386 60 00
  
 ANNEX II
  
1) Funcions assignades als llocs de treball de cap de comarca:
  
- Realitzar les següents tasques, amb adaptació de la jornada a les necessitats requerides per a la prestació del servici en els distints períodes de l'any.
  
- Supervisar i coordinar l'activitat dels caps de zona i agents mediambientals.
  
- Assignar i procurar els mitjans materials necessaris per a l'execució d'obres i servicis.
  
- Recopilar informació per a l'elaboració de projectes i informes del personal tècnic.
  
- Practicar les valoracions i ubicacions d'acord amb les instruccions rebudes.
  
- Participar en la prevenció i extinció d'incendis forestals.
  
- Amb el caràcter d'agents de l'autoritat, vetlar pel compliment de la legislació vigent en matèria forestal, incendis forestals, caça, pesca, flora i fauna silvestre, espais naturals, camins ramaders, impacte ambiental en el medi natural i totes aquelles que li encomane la legislació vigent, i denunciar davant de l'autoritat les infraccions que coneguen.
  
- Col·laborar amb tot tipus d'institucions sense ànim de lucre en tasques relacionades amb l'ús social, recreatiu i didàctic del medi natural, en especial amb la seua protecció i conservació.
  
- Qualsevol altra tasca accessòria d'estes, que implique nivells de coneixement, habilitat i esforç semblant, en relació amb el contingut del lloc.
  
2) Funcions assignades als llocs de treball de cap de Zona:
  
- Realitzar les següents tasques, amb adaptació de la seua jornada a les necessitats requerides per a la prestació del servici en els distints períodes de l'any.
  
- Supervisar l'activitat dels agents mediambientals de la seua zona.
  
- Coordinar les activitats i distribuir els mitjans materials per a l'execució d'obres i servicis.
  
- Comprovar llistes, factures i comunicacions de treball per al seu trasllat al cap de comarca.
  
- Participar en la prevenció i extinció d'incendis forestals.
  
- Amb el caràcter d'agents de l'autoritat, vetlar pel compliment de la legislació vigent en matèria forestal, incendis forestals, caça, pesca, flora i fauna silvestres, espais naturals, camins ramaders, impacte ambiental en el medi natural i totes aquelles que li encomane la legislació vigent, i denunciar davant de l'autoritat les infraccions que coneguen.
  
- Col·laborar amb tot tipus d'institucions sense ànim de lucre en tasques relacionades amb l'ús social, recreatiu i didàctic del medi natural, en especial amb la seua protecció i conservació.